|  |  |  |
| --- | --- | --- |
| II. OSNOVNA ŠOLA ŽALEC  Šilihova 1, 3310 Žalec  E-mail: [ii.os-zalec@guest.arnes.si](mailto:ii.os-zalec@guest.arnes.si)  spletna stran: <http://www.2os-zalec.si> | LOGOTIP | Tel.: 03/713-11-70  Računovodstvo: 03/713-11-50  Ident.št.za DDV.: 62175815  TRR: 01100 600 8357 931, UJP Žalec |

PRILOGA A

**KRŠITVE, VZGOJNI POSTOPKI IN UKREPI**

**LAŽJE KRŠITVE**

Pri lažjih kršitvah postopamo:

* Učitelj se pogovori z učencem.
* Učitelj se pogovori z razrednikom.
* Razrednik se pogovori z učencem.
* Knjižničar se pogovori z učencem.
* Knjižničar se pogovori z razrednikom.
* Šolska svetovalna služba se pogovori z učencem.
* Šolska svetovalna služba se pogovori z osebo, pri kateri je prišlo do kršitve.
* Razrednik obvesti starše o kršitvi.
* Razrednik na pogovor o kršitvi povabi učenca, njegove starše, šolsko svetovalno službo in vodstvo.
* Izvede se šolska mediacija.

|  |  |
| --- | --- |
| **KRŠITVE** | **UKREPI** |
| * Neprimerno ravnanje s hrano. * Neopravičeni izostanki nad 6 ur, vendar ne več kot 12 ur. * Prihod k uri brez ustreznih pripomočkov (tudi brez opreme za šport). Odklanjanje dela (učenec noče pisati, vendar pri tem ne moti ostalih). * Neupoštevanje navodil učitelja. * Zadrževanje v garderobah, na stranišču, z namenom, ki ni skladen s prostorom. * Neupoštevanje pravil pospravljanja. * Neprimeren prihod na kosilo/vrivanje/spuščanje. * Prepisovanje pri preverjanju ali ocenjevanju znanja. * Neupoštevanje šolskega hišnega reda ali navodil dežurnega učitelja. Neupoštevanje bontona. * Slabo opravljanje oziroma neopravljanje nalog dežurnega učenca za oddelek. * Onesnaževanje šole. * Namerno neupoštevanje pravil ločevanja odpadkov. * Uporaba mobilnega telefona ali multimedijskega predvajalnika v času učnega procesa, razen za namen učnega procesa. * Neupoštevanje pravil knjižničnega reda. * Poškodba ali izguba knjige, gradiva iz šolskega učbeniškega sklada. * Izmikanje šolskim obveznostim. * Zamujanje k pouku in drugim vzgojno-izobraževalnim dejavnostim. * Nesodelovanje pri organiziranih akcijah urejanja šole in šolske okolice. * Motenje pouka. * Neopravljanje oziroma malomarno opravljanje nalog reditelja. * Učenec v šoli ne skrbi za lastno zdravje in varnost. * Nedovoljeno zapuščanje šolske stavbe in zadrževanje izven šolskega prostora. * Neupoštevanje pravil vedenja med odmori. * Neupoštevanje pravil vedenja v sanitarijah – nesmotrna poraba toaletnega papirja in brisač. * Razmetavanje ali skrivanje lastnine drugih učencev. * Neprimerna opremljenost za dejavnosti izven prostorov šole (npr. tabore, šolo v naravi, ekskurzije, športne dneve). * Prinašanje zabavne elektronike v šolo, razen za namene pouka. * Okrnitev ugleda šole brez škodljivih posledic. * Laganje, ki ni z namenom prikrivanja kaznivega dejanja. * Neopravičena neudeležba na dejavnostih izven prostorov šole (npr. taborih, šoli v naravi, ekskurziji, športnem dnevu). * Občasno izogibanje preizkusom in ocenjevanjem znanja. * Zvočno ali slikovno snemanje pouka, brez namena zaničevanja in zasmehovanja ter objave in posredovanja tretji osebi oziroma javnosti. * Neopravičeni izostanki do šest ur. * Kršitev, ki s temi pravili ni opredeljena. | * Določen z mediacijo. * Osebno opravičilo učenca. * Pisno obvestilo staršem (podpis). * Prekinitev opravljanja preverjanja ali ocenjevanja znanja, odvzem pisnega izdelka in ovrednotenje z 0 točkami. * Restitucija s soglasjem staršev in učenca. * Asistenca (opozorilo, presedanje, vpis v opažanja − učenec gre na asistenco in se vzgojno-izobraževalno delo izvaja po navodilih učitelja, ki napiše tudi obvestilo za starše). * Dodatna delovna obveznost (npr. dežurstvo v jedilnici, urejanje okolice … ), podaljšano za dan, teden, v soglasju z učencem in njegovimi starši. * Dokončanje neopravljenih (učnih) obveznosti v šoli, pod nadzorom učitelja, po pouku ali pred poukom, v soglasju z učencem in njegovimi starši. * Učencu se ne dovoli opravljati tistih športnih vaj, pri katerih bi se lahko zaradi neustrezne opreme poškodoval. Namesto tega, lahko opravlja ustrezne vaje ali se izobražuje o teoriji športne vzgoje. * Učenec dobi neopravičeno uro (ure). * Učenec mora zapisati razmišljanje o svojem vedenju: kaj je storil napačno, kakšno bi bilo boljše ravnanje in kako bo popravil storjeno napako. * Učenec samostojno predela vsebino učne snovi, pri kateri je neopravičeno izostal (učitelj lahko pri naslednji učni uri to tudi preveri). * Ustno opozorilo strokovnega delavca ali druge odrasle osebe, zaposlene v šoli, s pojasnilom, zakaj vedenje ni sprejemljivo. * Ustno opozorilo učitelja. * Vpis v LoPolis. * Začasni odvzem naprave ali predmeta, s katerim učenec moti izvedbo pouka ali ogroža svojo oziroma tujo varnost. Predmet je potrebno shraniti na posebej za te namene določeno varovano mesto in o odvzemu pisno obvestiti starše in narediti zapisnik. * Zadržanje na razgovoru, v zvezi z reševanjem problemov pri pouku, v soglasju z učencem in njegovimi starši. * Opravljanje dela v korist razredne ali šolske skupnosti; odpravljanje povzročenega nereda v določenih prostorih – učitelj presodi, kdaj naj učenec delo opravi in tudi koliko časa za to potrebuje, pomoč v knjižnici, pomoč pri urejanju zunanjih in notranjih prostorov, v soglasju z učencem in njegovimi starši. * Začasen odvzem funkcij v okviru oddelčne skupnosti. * Preučitev posledic neprimernega ravnanja in razlaga posledic sošolcem v okviru ur oddelčne skupnosti. |

**TEŽJE KRŠITVE**

Pri težjih kršitvah postopamo:

* Razrednik se pogovori s starši.
* Razrednik se pogovori z učencem.
* Šolski mediator se pogovori z učencem.
* Šolski mediator se pogovori z razrednikom.
* Razrednik obvesti starše.
* Razrednik na pogovor o kršitvi povabi učenca, njegove starše, šolsko svetovalno službo in vodstvo.
* Skliče se sestanek multidisciplinarnega tima.
* Izreče se vzgojni opomin po 60 f. členu Zakona o osnovni šoli.

|  |  |
| --- | --- |
| **KRŠITVE** | **UKREPI** |
| * Ponavljajoče se istovrstne kršitve – neizpolnjevanje dolžnosti ali neupoštevanje dogovorjenih pravil, zaradi česar so že bili izvedeni vzgojni postopki. * Občasni neopravičeni izostanki nad 12 ur oziroma strnjeni neopravičeni izostanki nad 18 ur. * Grob verbalni napad na učenca, učitelja, delavca šole ali drugo osebo (žalitve, zmerjanje, zasmehovanje, opolzko govorjenje, razširjanje lažnih govoric ipd.). * Fizični napad na učenca, učitelja, delavca šole ali drugo osebo, pri čemer nista ogrožena zdravje ali življenje. * Prihod oziroma prisotnost v šoli pod vplivom alkohola, drog in drugih psihoaktivnih sredstev v času pouka, dnevih dejavnosti in drugih organiziranih oblikah vzgojno-izobraževalne dejavnosti, ki so opredeljene v letnem delovnem načrtu šole. * Spolno nadlegovanje učencev in delavcev šole, predvajanje erotičnih ali pornografskih vsebin. * Žaljivo govorjenje (žaljenje, preklinjanje, poniževanje, nestrpne opazke do drugačnih, različnih narodnosti, ver …), javno spodbujanje ali razpihovanje narodnostnega, rasnega, verskega ali drugega sovraštva ali nestrpnosti, ali spodbujanje k drugi neenakopravnosti zaradi telesnih ali duševnih pomanjkljivosti oziroma drugačnosti. * Napeljevanje h kršitvam, nagovarjanje drugih h kršenju pravil, ki bi imelo za posledico lažjo ali težjo kršitev. * Namerno poškodovanje in uničevanje šolske opreme, zgradbe ter stvari in opreme drugih učencev, delavcev ali obiskovalcev šole ali uničevanje javnih prevoznih sredstev, namerno uničevanje opreme in drugega inventarja šole z manjšo premoženjsko škodo. * Nepooblaščeno branje dokumentov osebne narave oziroma zaupne narave, šolske dokumentacije idr. * Ponarejanje, popravljanje pisnih ocenjevanj, preverjanj, opravičil, obvestil, ponarejanje podpisov in obvestil staršev. * Snemanje, fotografiranje in objavljanje brez soglasja strokovnega delavca, šole ali vpletenih, zvočno ali slikovno snemanje pouka, učencev, delavcev ali obiskovalcev šole brez dovoljenja vodstva šole. * Večkratno izogibanje kontrolnim nalogam. * Namerno poškodovanje in uničevanje tujega imetja v času šolskih dejavnosti izven šole z manjšo premoženjsko škodo. * Kršitev pravil mediacijskega postopka. * Ponavljajoča se kršitev mediacijskega postopka. * Neupoštevanje mediacijskega sporazuma. * Kršitev, ki s temi pravili ni opredeljena. | * Določen z mediacijo. * Mediacija se prekine in se izvedejo drugi predvideni postopki. * Osebno opravičilo učenca. * Pisno obvestilo staršem (podpis). * Restitucija s soglasjem staršev in učenca. * Asistenca (opozorilo, presedanje, vpis v opažanja − učenec gre na asistenco in se vzgojno-izobraževalno delo izvaja po navodilih učitelja, ki napiše tudi obvestilo za starše). * Šolski mediator opozori kršitelja. * Učencu se izreče vzgojni opomin v skladu s 60 f. členom Zakona o osnovni šoli. * Učenec mora zapisati razmišljanje o svojem vedenju: kaj je storil napačno, kakšno bi bilo boljše ravnanje in kako bo popravil storjeno napako. * Ustno opozorilo strokovnega delavca ali druge odrasle osebe, zaposlene v šoli, s pojasnilom, zakaj vedenje ni sprejemljivo. * Ustno opozorilo učitelja. * Zadržanje na razgovoru v zvezi z reševanjem problemov pri pouku v soglasju z učencem in njegovimi starši. * Trajen odvzem funkcij v okviru oddelčne skupnosti. * Prepoved zastopanja šole na tekmovanjih, nastopih, prireditvah. * Začasna prepoved udeležbe na nadstandardni dejavnosti. * Začasna izključitev iz razširjenih oblik pouka. * Začasna prepoved bivanja oziroma nadaljevanja bivanja na taboru/šoli v naravi. |

**NAJTEŽJE KRŠITVE**

Pri najtežjih kršitvah postopamo:

* Razrednik se pogovori s starši.
* Razrednik se pogovori z učencem.
* Šolski mediator se pogovori z učencem.
* Šolski mediator se pogovori z razrednikom.
* Razrednik obvesti starše.
* Razrednik na pogovor o kršitvi povabi učenca, njegove starše, šolsko svetovalno službo in vodstvo.
* Skliče se sestanek multidisciplinarnega teama.
* Izreče se vzgojni opomin po 60 f. členu Zakona o osnovni šoli.
* Kršitev se lahko odstopi v obravnavo pristojnim zunanjim institucijam.

|  |  |
| --- | --- |
| KRŠITVE | UKREPI |
| * Uporaba pirotehničnih sredstev v šoli, na zunanjih površinah šole ali na šolskih ekskurzijah. * Psihično nasilje z elementi kaznivega dejanja, socialno izključevanje, osamitev, stigmatizacija, izsiljevanje ali ekonomsko nasilje, zahteve po denarju, grožnje, virtualno nasilje, izvajanje neposrednih ali prikritih oblik agresivnega vedenja do drugih učencev ali delavcev šole, vrstniško nasilje. * Opravljanje nedovoljene pridobitne dejavnosti v šoli ali njeni okolici (prodaja). * Kraja lastnine šole, drugih učencev, delavcev ali obiskovalcev šole. * Popravljanje in vpisovanje ocen v šolsko dokumentacijo (dnevnike, redovalnice, spričevala …). * Uničevanje uradnih dokumentov ter ponarejanje podatkov in podpisov v uradnih dokumentih in listinah, ki jih izdaja šola. * Fizični napad na učenca, učitelja, delavca šole ali drugo osebo, pri čemer sta ogrožena zdravje ali življenje. * Kajenje ter prinašanje, posedovanje, ponujanje, prodajanje ali uživanje alkohola, drog ter drugih psihoaktivnih sredstev in napeljevanje sošolcev k takemu dejanju v času pouka, dnevih dejavnosti in drugih organiziranih oblikah vzgojno-izobraževalne dejavnosti. * Napeljevanje h kršitvam, nagovarjanje drugih h kršenju pravil, ki bi imelo za posledico najtežjo kršitev. * Namerno poškodovanje in uničevanje šolske opreme, zgradbe ter stvari in opreme drugih učencev, delavcev ali obiskovalcev šole ali uničevanje javnih prevoznih sredstev, namerno uničevanje opreme in drugega inventarja šole z večjo premoženjsko škodo. * Objava slikovnih ali zvočnih posnetkov, fotografij v medijih ali uporaba slednjih z namenom zaničevanja ali zasmehovanja. * Uporaba naprav, ki ogrožajo zdravje, varnost ali življenje drugih oseb. * Okrnitev ugleda šole s škodljivimi posledicami. * Namerno poškodovanje in uničevanje tujega imetja v času šolskih dejavnosti izven šole z večjo premoženjsko škodo. * Laganje z namenom prikrivanja kaznivega dejanja. * Goljufanje z elementi kaznivega dejanja in zahteve po pomoči pri goljufanju z elementi kaznivega dejanja. * Spolno nadlegovanje učencev in delavcev šole, predvajanje erotičnih ali pornografskih vsebin z elementi kaznivega dejanja. | * Določen z mediacijo. * Mediacija se prekine in se izvedejo drugi predvideni postopki. * Osebno opravičilo učenca. * Pisno obvestilo staršem (podpis). * Restitucija s soglasjem staršev in učenca * Asistenca (opozorilo, presedanje, vpis v opažanja - učenec gre na asistenco in se vzgojno-izobraževalno delo izvaja po navodilih učitelja, ki napiše tudi obvestilo za starše). * Šolski mediator opozori kršitelja. * Učencu se izreče vzgojni opomin v skladu s 60 f. člena Zakona o osnovni šoli. * Učenec mora zapisati razmišljanje o svojem vedenju: kaj je storil napačno, kakšno bi bilo boljše ravnanje in kako bo popravil storjeno napako. * Ustno opozorilo strokovnega delavca ali druge odrasle osebe, zaposlene v šoli, s pojasnilom, zakaj vedenje ni sprejemljivo * Ustno opozorilo učitelja. * Zadržanje na razgovoru v zvezi z reševanjem problemov pri pouku v soglasju z učencem in njegovimi starši. * Trajen odvzem funkcij v okviru oddelčne skupnosti. * Začasna prepoved zastopanja šole na tekmovanjih, nastopih, prireditvah. * Začasna prepoved udeležbe na nadstandardni dejavnosti. * Začasna izključitev iz razširjenih oblik pouka. * Prepoved bivanja oziroma nadaljevanja bivanja na taboru/šoli v naravi. |

V kolikor se pripeti kršitev, ki v pravilih ni določena, se sestane vsaj tričlanska komisija, ki odloča o ukrepanju. Člani komisije so: ravnateljica, šolska svetovalna služba in razrednik učenca, ki je storil kršitev, po potrebi tudi učitelj, pri katerem je bila storjena kršitev.